POZIV
na sudjelovanje u savjetovanju s javnošću o

NACRTU AKCIJSKOG PLANA ENERGETSKE
UČINKOVITOSTI NA PODRUČJU OSJEČKO BARANJSKE ŽUPANIJE
ZA RAZDOBLJE OD 2022.-2024. GODINE

Izrada Akcijskog plana energetske učinkovitosti Osječko-baranjske županije za razdoblje od 2022. – 2024. godine (u nastavku: Akcijski plan) obveza je prema Zakonu o energetskoj učinkovitosti („Narodne novine“ broj 127/14., 116/18., 25/20., 31/21. i 41/21.), a sadrži prikaz i ocjenu stanja te potrebe u neposrednoj potrošnji energije, ciljeve, uključujući okvirni cilj ušteda energije na području Osječko-baranjske županije, mjere za poboljšanje energetske učinkovitosti, izvore sredstava za financiranje ulaganja u provedbu mjera poboljšanja energetske učinkovitosti te druge potrebne podatke.
Budući da je riječ o planskom dokumentu kojim se uređuju pitanja kojima se neposredno ostvaruju potrebe građana ili druga pitanja od interesa za opću dobrobit građana i pravnih osoba na području Županije, sukladno članku 11. Zakona o pravu na pristup informacijama ("Narodne novine" broj 25/13., 85/15. I 69/22.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta  Akcijskog plana poboljšanja energetske učinkovitosti na području Osječko baranjske županije za razdoblje 2020.-2022. godine  na internetske stranice Osječko-baranjske županije s mogućnošću sudionika da u pisanom obliku ili elektronskom poštom dostave svoje komentare, primjedbe i prijedloge prema na stranicama raspoloživom obrascu. 
Postupak savjetovanja provest će se u razdoblju od 14. rujna do 4.  listopada 2022. godine.
Organizator i nositelj postupka savjetovanja je Upravni odjel za investicije i razvojne projekte Osječko-baranjske županije.
Pozivamo Vas na sudjelovanje u postupku savjetovanja, za koju potrebu Vam je na raspolaganju utvrđeni Nacrt Akcijskog plana energetske učinkovitosti na području Osječko baranjske županije za razdoblje 2022.-2024. godine  i Obrazac sudjelovanja u savjetovanju. 
· Nacrt Akcijskog plana energetske učinkovitosti na području Osječko baranjske županije za razdoblje od 2022.-2024. godine  
· Obrazac sudjelovanja u savjetovanju 

	Razdoblje savjetovanja

	Načelni komentari u odnosu na predloženi Nacrt
	

	Primjedbe, komentari i prijedlozi u odnosu na tekst Nacrta 
	

	Ime i prezime osobe/a koja je sastavljala primjedbe i komentare ili osobe ovlaštene za zastupanje 
	

	Kontakt (adresa, e-mail, tel. ili dr.)
	

	Datum dostavljanja obrasca
	



Popunjeni obrazac u pisanom obliku dostaviti na adresu: Osječko-baranjska županija, Upravni odjel za investicije i razvojne projekte putem Pisarnice, Županijska 4, 31 000 Osijek ili na email: razvoj@obz.hr

zaključno do 4. listopada 2022. godine

